A causa d'as esferencias en a latitut y a la gran variedat topografica d'o país, o clima varía prou entre un puesto y atro. Asinas mientres o hibierno u estación xuta, que dura dende noviembre dica  abril, os vientos monzonicos dentran por o noreste dende a costa chinesa y trescruzan o Golfo de Tonkín, prenendo gran humidat; estando lo hibierno en muitas partis d'o país xuto en contimparación con o verano a on que pleve muito más. A temperatura meya anyal ye mayor en as planas que en as montanyas y mesetas y en os sud que en o norte. As temperaturas en as planas d'o sud (Ciudat Ho Chi Minh y o delta d'o Mekong) varían muito y pueden estar entre os 21 y os 28 °C a lo largo de l'anyo. Os cambeyos d'estación en as montanyas y mesetas y en o norte son más fuertes y pueden variar entre os 5 °C en aviento y chinero y os 37 °C en chulio y agosto.